Segí̵ ámɨná seyí̵né Jisasomɨ píránɨŋí̵ xí̵dí̵í̵rɨxɨnɨrɨ seaipeŋweaarɨgí̵áwamɨ — Awa Gorɨxo yarɨŋí̵ imɨmí̵ wíáná nɨseaipeŋwearí̵ná egí̵ápɨ nánɨ “ Ayí̵ apɨ nánɨ eŋwárɨnɨ . Apɨ nánɨ eŋwárɨnɨ . ” urɨpí̵rí̵áwarɨnɨ . Awamɨ arí̵á nɨwiro ínɨmɨ yeáyí̵ wurí̵ní̵í̵rɨxɨnɨ . Seyí̵né píránɨŋí̵ arí̵á nɨwiro ínɨmɨ nɨwurí̵nɨrónáyí̵ , awa nɨseaipeŋwearóná wigí̵ dɨŋí̵ rí̵á muxé dɨŋí̵ yayí̵ nɨyaiwiro seaipeŋweapí̵rí̵árɨnɨ . Seyí̵né e mepa nerónáyí̵ , naŋí̵ imónɨŋí̵pɨ wí seaimɨxɨní̵á menɨnɨ .
